Дзякуючы рэалізацыі праекта сацыяльна-інфармацыйны цэнтр пры бібліятэцы аснашчаны новай тэхнікай. Набыты ноутбук, экран і праектар, што дазволіць якасна арганізоўваць мерапрыемствы ў аддаленых населеных пунктах. Група валанцёраў, якая будзе наведваць карыстальнікаў бібліятэкі па месцы пражывання, стала больш мабільнай - перасела на веласіпеды. Так як асноўная маса людзей, якія абслугоўваюцца на даму, людзі пажылыя і інваліды, то ім дарэчы аказаўся і набыты танометр. Паралельна з паслугай чытання можна змераць артэрыяльны ціск. Для арганізацыі адпачынку ў фае мясцовага Дома культуры і бібліятэкі з'явіўся тэністы стол. Зараз тут адточваюць майстэрства гульні ў настольны тэніс мясцовыя падлеткі. Аматары дэкаратыўна-прыкладной творчасці змогуць паспрабаваць сябе ў ткацкай справе: за сродкі праекта набыты ткацкі станок.